b"\n_START_ARTICLE_\nCrngrob\n_START_SECTION_\nNOB\n_START_PARAGRAPH_\nNa bli\xc5\xbenjem hribu Mali rovt (711 mnm) je 27. marca 1942 enota 181. nem\xc5\xa1kega rezervnega policijskega bataljona obkolila borce Sel\xc5\xa1ke \xc4\x8dete. Med \xc5\xa1tiriurnem bojem je padlo 15 partizanov, med njimi tudi organizator vstaje na Gorenjskem Stane \xc5\xbdagar, 17 partizanov pa je prebilo nem\xc5\xa1ki obro\xc4\x8d in se re\xc5\xa1ilo.\n_START_SECTION_\nIzvor krajevnega imena\n_START_PARAGRAPH_\nNenavadno ime ni slovenskega izvora in izhaja iz nem\xc5\xa1kega imena Ehrengruben, ki  je prevzeto iz serednjevisokonem\xc5\xa1kega ze Erngruben, ki je zlo\xc5\xbeeno iz ern 'orati' (ali erde '/plodna/ zemlja') in groube v pomenu 'kotanja'. \xc4\x8ce ime vsebuje ern v pomenu 'orati', lahko ka\xc5\xbee na izkopanino, mamutovo rebro, ki se sedaj nahaja crngrobski cerkvi, \xc4\x8de pa ime vsebuje erde (plodna zemlja), pa ka\xc5\xbee na zemljsko votlino, ki je bila baje pribe\xc5\xbeali\xc5\xa1\xc4\x8de roparjev. Kraj je lahko poimenovati tudi po svoji legi, saj se nahaja v rodovitni dolinici, ki jo z vseh strani obdajajo hribi. V starih listinah se kraj prvi\xc4\x8d omenja leta 1291 Erngr\xc5\xafb, leta 1381 Errengr\xc5\xafb in 1421 kot Erngruben."